# Salhans (Gironda)

Selhans ? (Saillans en francés) es una comuna bordalesa de Guiana, lingüisticament gascona, administrada per lo departament de Gironda e la region de la Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Selhans :
| | Galgon | |
| Vilagoja | | Les Billaux |
| Sent Anhan | Fronçac | Liborna |

## Lenga

Segon l'enquèsta de Tortolon e Bringuièr (1873-1875), Salhans (o Selhans ?) èra una comuna gascona, mes lo vilatge de Frayche, près de Galgon, èra au limit, mesclat de gascons e de gavais; lo parlar deu Fronçadés orientau es de tipe libornés. Deus parlars pus occidentaus, se diferenciava per la tendéncia progressiva a la prononciacion de j : lo jourt e pas l'iourt o lo iourt (lo jorn); per la conservacion de u : dou hut e pas dou heut (deu huc); de contraccions coma saous dit e pas sus leus dit (sus + los + dits); la conservacion de la nasala dens la tresena persona deu plurau ; bÉnon o bÉnoun e pas bÉnou (venon, venen), l'abséncia de h : fille e pas hille (filha, hilha), fut e pas hut o heut (huc = huec, fòc), fasi (1èira persona de l'imperfèit, e pas deu preterit, de far) ; per l'usatge deu diftongue óou : deu se ditz dóou e pas dou [du]; ièi, sovent, per aièr, geir (las grafias de l'autor son utilisadas).

## Toponimia

Las fòrmas ancianas son : ecclesie de Selhas en 1326, cap. de Selhanis en 1339, apud Selhas en 1360, Selhans en 1361, Sanctus Severinus de Selhars en 1398. Segon Dauzat e Rostaing, Selhans ven deu « francés » saillant, au sens de « pug que fòrma un sortent, un salhent ».
Segon J. Astor, citat per B. Boyrie-Fénié, aquò's un derivat deu vèrbe salhir, en parlant deus liquides [cf. salhent, « cascada, saut »].
Bénédicte Boyrie-Fénié constata que los autors precedents avèvan pas las fòrmas ancianas, qu'empachan de supausar lo vèrbe latin sallire e aima mèi un nom de proprietat format deu nomen Sallius, emb lo sufixe -anis, [donc declinat deu sufixe -anum] a l'ablatiu. L'evolucion seré *Sallianis [fundis] > *Sallyan(i)s (passatge de i en iatus a iòd [donc un i consonantic], sincòpa de la finala plaçada après l'accent tonic > Selhans (afebliment de la vocala pretonica e palatalizacion de l).
B. Boyrie-Fénié supausa donc, per la prumèira sillaba, un Sa- que passa a Se- e, emb una obstinacion lausabla, divuda probablament a l'amor de la vocala a, que tòrna a Sa-. Fau saber que i a una tradicion autorn de Liborna de prononciacion en Selhan(s) e, segondament, que i a deus noms latins de personas en Caelius o Sellius.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març 2008 | (2026) | Martine Tillet-Faurie | shens | foncionària |
| març 1989 | 2008 | Jean Tillet | | |
| març 1977 | 1989 | Michel Rullier | | |
| març 1965 | 1977 | Roger Arnaudin | | |
| 1919 | 1965 | Rémy Barraud | | |
| 1907 | 1919 | Edmond Olier | | |
| | 1907 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 375, totala: 407 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 485 | 480 | 513 | 456 | 460 | 476 | 436 | 469 | 444 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 430 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 408 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 370 | 390 | 348 | 422 | 407 | 362 | 404 | 405 | 396 401 |
| 2009 | 2010 |
| 385 390 | 375 380 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 385 abitants e la densitat èra de 61,9 ab/km².

## Veire tanben

* Comunas de Gironda

## Ligams extèrnes

* Selhans sau site de l'Insee

## Nòtas

* ↑ Tortolon https://gallica.bnf.fr/ark:/12148/bpt6k5725104s/f138.item , p. 570-573
* 1 2 3 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 266
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 582, a Saillans, Drôme
* Portau de Guiana